അമേലിയ ഡോസ് സാന്റോസ് കോസ്റ്റ കാർഡിയ

അമേലിയ ഡോസ് സാന്റോസ് കോസ്റ്റ കാർഡിയ (ജീവിതകാലം: 1855-1938),  ലിസ്ബണിൽ ജനിച്ച പോർച്ചുഗലിലെ ആദ്യത്തെ വനിതാ ഡോക്ടർമാരിൽ ഒരാളായിരുന്നു. 1883 മുതൽ 1887 വരെയുള്ള കാലത്ത് പോളിടെക്നിക് സ്കൂളിൽ പഠിച്ച അവർ തുടർന്ന് ലിസ്ബണിലെ മെഡിക്കൽ-സർജിക്കൽ സ്കൂളിൽ ഉപരിപഠനത്തിനായി ചേരുകയും 1891 ജൂലൈ 20-ന് അവിടെനിന്ന് ബിരുദം നേടുകയും ചെയ്തു. അവളുടെ ഡോക്ടറൽ തീസിസ് മഞ്ഞപ്പനിയെക്കുറിച്ചായിരുന്നു. പോർച്ചുഗലിൽ ഹോസ്പിറ്റൽ ഇന്റേൺഷിപ്പിൽ ജോലി ചെയ്യുന്ന ആദ്യ വനിതയായിരുന്നു അവർ. ഒരു നഴ്സിംഗ് ഹോം സ്ഥാപിച്ച അവർ അത് ഏകദേശം പത്ത് വർഷത്തോളം നടത്തിക്കൊണ്ടുപോകുകയും കൂടാതെ ക്ഷയരോഗത്തിനെതിരെയുള്ള നാഷണൽ ലീഗിന്റെയും അസോസിയേഷൻ ഓഫ് മെഡിക്കൽ സയൻസസിന്റെയും ഭാഗമായി ഇതിനെ പ്രവർത്തിപ്പിക്കുകയും ചെയ്തു. പോർച്ചുഗീസ് സ്പിരിറ്റിസ്റ്റ് ഫെഡറേഷനിൽ അംഗമായിരുന്ന അവർ ഒരു ഇരുത്തംവന്ന എഴുത്തുകാരി കൂടിയായിരുന്നു.

 അവലംബം